arnastofnun/IGC-2024 huggingface dataset:
S-387/2007

Mál þetta, sem var dómtekið 11. desember sl., höfðaði sýslumaðurinn á Akureyri hér fyrir dómi 7. nóvember sl. með ákæru á hendur X;

„fyrir umferðarlagabrot, með því að hafa fimmtudaginn 5. júlí 2007, ekið bifreiðinni ZV-496 suður Miðhúsabraut á Akureyri, með allt að 73 kílómetra hraða miðað við klukkustund, en þar er leyfilegur hámarkshraði 50 kílómetrar.

Telst þetta varða við 1. mgr. 37. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar.“

Mál nr. S-410/2007 var sameinað þessu. Það höfðaði sami sýslumaður gegn ákærða þann 26. nóvember sl.;

„fyrir fíkniefnalagabrot með því að hafa laugardaginn 10. nóvember 2007, verið með í vörslum sínum 5,91 grömm af amfetamíni sem lögreglan fann við leit í bifreiðinni UN-537 á Lækjargötu í Hafnarfirði.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 5,91 grömmum af amfetamíni sem lögreglan lagði hald á og tilgreint er í efnaskrá nr. 12767, samkvæmt 6. mgr. 5. gr.laga nr. 65, 1974 og 2. mgr. 14. gr. reglugerðar nr. 233, 2001.“

Ákærði hefur komið hér fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá verknaði sem honum eru gefnir að sök í ákærum og þar eru rétt heimfærðir til laga. Verður lagður dómur á málið án frekari sönnunarfærslu með heimild í 125. gr. laga nr. 19, 1991.

Ákærði sætti eins mánaðar fangelsi, skilorðsbundið í tvö ár, með dómi 19. desember 2005 fyrir þjófnað og umferðarlagabrot. Þann 2. apríl 2007 sætti hann þriggja mánaða fangelsi skilorðsbundið í þrjú ár fyrir þjófnað. Þann 17. júlí 2007 sætti hann 90.000 króna sekt fyrir brot gegn 2. mgr. 37. gr. umferðarlaga og var sviptur ökurétti í tvo mánuði frá 19. júlí 2007.

Refsingu ákærða hvað umferðarlagabrotið varðar ber að tiltaka sem hegningarauka við síðast greindan dóm. Ákærði hefur rofið skilorð dómsins frá 2. apríl 2007, en rétt þykir með heimild í 60. gr. almennra hegningarlaga að láta skilorðsdóminn haldast en dæma ákærða refsingu sér í lagi. Verður hún ákveðin 80.000 króna sekt til ríkissjóðs, sem ákærði skal greiða innan fjögurra vikna frá birtingu þessa dóms að telja, en ákærði ella sæta fangelsi í sex daga. Gera ber upptækt amfetamín eins og krafist er og nánar greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 80.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í sex daga.

Upptæk eru 5, 91 gramm af amfetamíni með nr. 12767 í efnaskrá lögreglunnar.
S-392/2007

Mál þetta, sem var dómtekið 11. desember s.l., höfðaði sýslumaðurinn á Akureyri hér fyrir dómi 15. nóvember s.l., á hendur X;

„fyrir eftirtalin fíkniefna- og umferðarlagabrot:

I.

Umferðarlagabrot.

Með því að hafa föstudaginn 8. júní 2007 ekið bifreiðinni VK-721, undir áhrifum fíkniefna (MDMA (ecstasy) 48 ng/ml) norður Norðurlandsveg í Öxnadal, með allt að 128 kílómetra hraðað miðað við klukkustund, en þar er leyfilegur hámarkshraði 90 kílómetrar.

Telst þetta varða við 2. mgr. 37. gr. og 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

II.

Fíkniefnalagabrot.

Með því að hafa í greint sinn þegar lögreglan stöðvaði akstur hennar í Öxnadal, verði með í vörslum sínum í bifreiðinni 0,18 grömm af MDMA (ecstasy).

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærða verði dæmd til refsingar og til sviptingar ökuréttar samkvæmt 101. gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006 og jafnframt verði hún dæmd til að sæta upptöku á 0,18 grömmum af MDMA, sem lögreglan lagði hald á og tilgreint er í efnaskrá nr. 11.839, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærða sótti ekki þing þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 120. gr. laga nr. 19, 1991. Er því heimilt samkvæmt 1. mgr. 126. gr. sömu laga að leggja dóm á málið að ákærðu fjarverandi, enda varðar meint brot ekki þyngri viðurlögum en þar er áskilið í a lið.

Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til laga.

Refsing ákærðu, sem ekki hefur sætt refsingum áður, ákveðst 90.000 krónur í sekt til ríkissjóðs sem ákærða skal greiða innan 4 vikna frá birtingu þessa dóms að telja, en sæta ella fangelsi í 6 daga.

Samkvæmt 4. mgr. 102. gr. umferðarlaga, sbr. 18. gr. laga nr. 66, 2006 ber að svipta ákærðu ökurétti í þrjá mánuði frá birtingu þessa dóms að telja.

Gera ber upptækt efni eins og krafist er og nánar er greint í dómsorði.

Dæma ber ákærðu til greiðslu sakarkostnaðar sem samkvæmt yfirliti nemur 78.096 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, greiði 90.000 krónur í sekt til ríkissjóðs innan fjögurra vikna frá birtingu þessa dóms að telja en sæti ella fangelsi í sex daga.

Ákærða er svipt ökurétti í þrjá mánuði frá birtingu dómsins að telja.

Gerð eru upptæk 0,18 grömm af MDMA með númer 11.839 í efnaskrá lögreglu.

Ákærða greiði 78.096 krónur í sakarkostnað.
S-396/2007

Mál þetta, sem var dómtekið 11. desember sl., höfðaði sýslumaðurinn á Akureyri hér fyrir dómi þann 20. nóvember sl., með ákæru á hendur X;

„fyrir líkamsárás, með því að hafa aðfaranótt mánudagsins 9. apríl 2007, á skemmtistaðnum Kaffi Akureyri, Strandgötu 7, Akureyri, slegið dyravörðinn [A] þungu hnefahöggi í andlitið, er hann hugðist vísa ákærða út af staðnum, með þeim afleiðingum að hann hlaut 1 cm langan skurð sem staðsettur var 1 cm ofan hliðlægu brúnar efri varar vinstra megin og náði í gegnum húðina og inn í munnhol, auk þess sem kvarnaðist örlítið upp úr hægri augntönn.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Þann 14. september 2004 var ákærði dæmdur í fimm mánaða fangelsi, skilorðsbundið í þrjú ár og til greiðslu sektar, fyrir brot gegn lögum um ávana- og fíkniefni. Þann 3. apríl 2006 var hann dæmdur í 7 mánaða fangelsi, skilorðsbundið í þrjú ár, fyrir líkamsárás. Dómurinn frá 14. september 2004 var þá dæmdur með. Þann 31. janúar 2007 var ákærði dæmdur til greiðslu sektar fyrir að aka undir áhrifum fíkniefna og var sviptur ökurétti í þrjá mánuði.

Ákærði hefur nú rofið skilorð dómsins frá 3. apríl 2006 og ber að taka hann upp og dæma honum refsingu í einu lagi, sbr. 60. gr. almennra hegningarlaga. Ákærði hefur nú gerst sekur um ítrekaða líkamsárás. Verður hann dæmdur í 8 mánaða fangelsi. Með tilliti til þess að ákærði hefur rofið skilorð öðru sinni eru ekki efni til að skilorðsbinda refsinguna.

Dæma ber ákærða til að greiða allan kostnað sakarinnar, sem samkvæmt yfirliti nemur 3.500 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í 8 mánuði.

Ákærði greiði 3.500 krónur í sakarkostnað.
S-401/2007

Mál þetta, sem var dómtekið 11. desember s.l., höfðaði sýslumaðurinn á Akureyri hér fyrir dómi 19. nóvember s.l., á X;

„fyrir þjófnað, með því að hafa miðvikudaginn 1. ágúst 2007, stolið „hjúkkugalla“ að verðmæti kr. 4.993, í versluninni Adam og Eva í Sunnuhlíð [...] á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar.“

Ákærða hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi framið þann verknað sem í ákæru er lýst og varðar við þar tilgreint ákvæði almennra hegningarlaga.

Samkvæmt sakavottorði var ákærða dæmd í 30 daga fangelsi skilorðsbundið í tvö ár fyrir líkamsárás með dómi þann 10. febrúar 2005.

Refsing ákærðu fyrir það brot sem hún er hér sakfelld fyrir verður ákveðin með tilliti til þess að einungis er um smáræði að tefla og ákærða hefur samkvæmt fyrirliggjandi gögnum greitt tjónþola verðmæti hins stolna. Ákveðst refsing hennar sekt að fjárhæð 10.000 krónur, sem ákærða skal greiða innan fjögurra vikna frá birtingu þessa dóms að telja, en sæta ella fangelsi í 2 daga.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, greiði 10.000 krónur í sekt til ríkissjóðs innan 4 vikna frá birtingu þessa dóms að telja, en sæti ella fangelsi í tvo daga.
S-441/2006

Mál þetta, sem dómtekið var 14. mars s.l., hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 8. desember 2006, á hendur X;

„fyrir þjófnað, með því að hafa aðfaranótt laugardagsins 14. október 2006, brotist inn í verslunina Síðu við Kjalarsíðu á Akureyri og stolið þaðan 15.000 krónum í peningum, 100 sígarettupökkum, 7 kartonum af vindlum og einhverju magni af sælgæti.

Telst þetta varða við 244. gr. almennra hegningarlaga nr. 19, 1940.“

Þá er málið einnig höfðað með ákæru lögreglustjórans á Akureyri, útgefinni 16. febrúar 2007, á hendur téðum X og manninum S;

„fyrir þjófnað, með því að hafa að morgni sunnudagsins 6. ágúst 2006, brotist í félagi inn í íbúðarhúsið nr. 20 við Reykjavíkurveg í Hafnarfirði og stolið 2 ferðageislaspilurum, t til 7 pökkum af rafhlöðum, um 3-4.000 krónum í reiðufé úr sparibaukum, Nokia hleðslutæki fyrir GSM síma, 2 stk. af rakspíra, 2 svitalyktareyðum og þremur pörum af sokkum.

Telst þetta varða við 244. gr. almennra hegningarlaga nr. 19, 1940.“

Þess er krafist að ákærði verði dæmdur til refsingar.

Ákærði kom hér fyrir dóminn þann 14. mars s.l. og játaði brot sín eins og þeim er í ákærunum lýst og er játning í samræmi við gögn málsins. Teljast brotin því nægjanlega sönnuð og varða við tilgreind lagaákvæði.

Samkvæmt vottorði sakaskrár ríkisins á ákærði nokkurn sakaferil frá árinu 2001 til ársins 2005 fyrir brot á 244. gr. almennra hegningarlaga og umferðarlögum, 1. mgr. 217. gr. almennra hegningarlaga og 1. mgr. 202. gr. almennra hegningarlaga. Síðast hlaut hann dóm í Hæstarétti þann 26. maí 2005, er hann var dæmdur í 12 mánaða fangelsi. Ákærði fékk reynslulausn á eftirstöðvum refsingar, 120 daga, þann 30.03.2006. Með brotum sínum nú rauf hann skilyrði þeirrar reynslulausnar og verður hann því nú einnig dæmdur til afplánunar þeirra eftirstöðva. Þykir refsing ákærða nú hæfilega ákveðin fangelsi í 7 mánuði.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 7 mánuði.
S-447/2006

Mál þetta, sem dómtekið var þann 13. febrúar sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 13. desember 2006, á hendur X,

„fyrir þjófnað, með því að hafa mánudaginn 7. ágúst 2006, stolið brauðrist, slökkvitæki, eldvarnarteppi og kaffivél, af gistiheimilinu Gulu villunni við Þingvallastræti á Akureyri.

Telst þetta varða við 244. gr. almennra hegningarlaga nr. 19, 1940.

Í málinu gerir [...] Akureyri bótakröfu á hendur ákærða að fjárhæð kr.: 21.888,00

Þess er krafist að ákærði verði dæmdur til refsingar.“

Við fyrirtöku málsins þann 13. febrúar sl. kom ákærði fyrir dóminn og viðurkenndi brot sitt eins og því er í ákæru lýst. Er játning hans í samræmi við gögn málsins og þykir brot hans því nægjanlega sannað og varðar við tilgreint lagaákvæði í ákæruskjali.

Samkvæmt vottorði sakaskrár ríkisins gekkst ákærði undir sátt um greiðslu sektar vegna ölvunaraksturs þann 8. mars 2004 en hefur ekki sætt öðrum refsingum. Ákærði hefur samþykkt framkomna bótakröfu og hefur hann ekki áður verið dæmdur fyrir auðgunarbrot. Með vísan til 1. mgr. 256. gr. almennra hegningarlaga nr. 19/1940 þykir refsing ákærða hæfilega ákveðin kr. 50.000,- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærð hefur svo sem að framan samþykkt fram komna bótakröfu og verður hann samkvæmt því dæmdur til greiðslu hennar.

Ekki liggja fyrir gögn um sakarkostnað af máli þessu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærði greiði A kr. 21.888-.
S-450/2007

Mál þetta, sem dómtekið var fyrr í dag, hefur lögreglustjórinn á Húsavík höfðað með ákæruskjali útgefnu 27. desember 2007 á hendur X;

„fyrir líkamsárás, með því að hafa aðfaranótt laugardagsins 22. desember 2007, á veitingastaðnum Gamla Bauk á Húsavík, slegið [A], hnefahögg í andlitið með þeim afleiðingum að hann nefbrotnaði.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. g. laga nr. 20, 1981.

Þess er krafist að ákærði verði dæmdur til refsingar.“

Ákærði hefur hér fyrir dómi skýlaust játað þá háttsemi sem lýst er í ákæruskjali. Játning ákærða er í samræmi við rannsóknarskýrslur lögreglu, þ.á.m. skýrslu brotaþola og áverkavottorð læknis, sem dagsett er 27. desember sl., en þar kemur m.a. fram að nefbein hafi ekki aflagast.

Að framangreindu virtu þykir nægilega sannað að ákærði hafi gerst sekur um líkamsárás og varðar háttsemi hans við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981.

Samkvæmt sakavottorði hefur ákærði ekki áður gerst sekur um refsiverða háttsemi.

Refsing ákærða þykir eftir atvikum hæfilega ákveðin 30 daga fangelsi. Með hliðsjón af því að ákærði játaði brot sitt skýlaust og greiddi auk þess fullar skaðabætur til tjónþola samkvæmt framlögðu samkomulagi þeirra í milli dagsettu 27. desember sl., sbr. og 1. og 8. tl. 70. gr. og 8. tl. 74. gr. laga nr. 19, 1991, þykir fært að fresta fullnustu refsingar hans og skal hún niður falla að liðnum 2 árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga, sbr. 4. gr. laga nr. 22, 1955.

Engan kostnað leiddi af málarekstri þessum samkvæmt yfirlýsingu fulltrúa ákæruvalds, en málið var rekið með hliðsjón af 125. gr. laga nr. 19, 1991.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, sæti 30 daga fangelsi, en fresta skal fullnustu refsingarinnar og hún niður falla að 2 árum liðnum frá uppkvaðningu dóms þessa, haldi hann almennt skilorð 57. gr. almennra hegningarlaga, sbr. 4. gr. laga nr. 22, 1955.
S-66/2007

Mál þetta, sem dómtekið var þann 25. apríl sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 5. mars 2007, á hendur X,

„fyrir líkamsárás, með því að hafa aðfaranótt laugardagsins 1. apríl 2006, á skemmtistaðnum Sjallanum, Geislagötu 14, Akureyri, gripið í hár A, og skellt hausnum á henni 3 til 5 sinnum ofan á borð og slegið hana síðar í andlitið, með þeim afleiðingum að hún hlaut stórt glóðarauga á vinstra auga og aðeins minna undir því hægra, mjög mikil eymsli í nefinu og í hálsi, yfir vöðvum og skertar hálshreyfingar.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10 gr. laga nr. 20, 1981.

Þess er krafist að ákærða verði dæmd til refsingar.“

Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Við fyrirtöku málsins þann 25. apríl sl. kom ákærða fyrir dóminn og viðurkenndi brot sitt eins og því er lýst í ákæru. Er játning hennar í samræmi við gögn málsins og þykir sök hennar því nægjanlega sönnuð og varðar við tilgreind lagaákvæði í ákæruskjali. Að framangreindu virtu þykja efni til að dæma málið í samræmi við 125. gr. laga nr. 19/1991 um meðferð opinberra mála.

Samkvæmt vottorði sakaskrár ríkisins hefur ákærða ekki áður verið dæmd til refsingar. Með vísan til hreins sakarferils ákærðu og skýlausrar játningar þykir refsing hennar hæfilega ákveðin fangelsi í 30. Rétt þykir að fresta fullnustu refsingarinnar og að hún falli niður að liðnum 2 árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Í málinu liggur fyrir kostnaður að fjárhæð kr. 12.500- vegna læknisvottorðs. Ber að dæma ákærðu til greiðslu þess kostnaðar í sakarkostnað auk þóknunar skipaðs verjanda síns, S-kk-ef G-kk-ef hdl., sem þykir hæfilega ákveðin kr. 90.000- að virðisaukaskatti meðtöldum.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærða X sæti fangelsi í 30 daga en fresta skal fullnustu refsingarinnar og hún falla niður að liðnum 2 árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði kr. 102.500- í sakarkostnað, þ.m.t. þóknun skipaðs verjanda síns, S-kk-ef G-kk-ef hdl., kr. 90.000- og er virðisaukaskattur þar innifalinn.
S-67/2007

Mál þetta, sem dómtekið var 19. mars s.l., hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 5. mars 2007, á hendur X;

„fyrir líkamsárás, með því að hafa, aðfaranótt sunnudagsins 25. júní 2006, á veitingahúsinu Bakaríinu, Hafnarbraut 5, Dalvík, hent bjórglasi úr gleri í andlit [A], með þeim afleiðingum að hann hlaut sár í andliti þannig að hann var með yfirborðsáverka á enni og vinstri helming andlits.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.“

Ákærði krefst vægustu refsingar sem lög leyfa.

Við þingfestingu málsins hinn 19. mars s.l. sótti ákærði þing og viðurkenndi hér í dóminum brot sitt eins og því er lýst í ákæru og er sú játning hans í samræmi við gögn málsins og telst brot hans því nægjanlega sannað og varðar það við tilgreind lagaákvæði í ákæru.

Samkvæmt vottorði sakaskrár ríkisins hefur ákærði eigi sætt refsingum er máli skipta við ákvörðun refsingar í þessu máli. Þykir refsing ákærða hæfilega ákveðin fangelsi í 1 mánuð, en rétt þykir að fullnustu refsingar verði frestað og hún falli niður að 2 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Í málinu liggur fyrir yfirlit yfir sakarkostnað vegna læknisvottorða, samtals kr. 15.000 og ber að dæma ákærða til greiðslu þeirrar fjárhæðar í sakarkostnað.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 1 mánuð, en fresta skal fullnustu refsingar og hún falla niður að 2 árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði kr. 15.000 í sakarkostnað.
S-74/2007

Mál þetta, sem dómtekið var þann 17. apríl sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 19. mars 2007, á hendur X,

„fyrir líkamsárás, með því að hafa aðfaranótt sunnudagsins 22. október 2006, á skemmtistaðnum Vélsmiðjunni, Strandgötu 49, Akureyri, rifið í hár [A], snúið hana niður í gólfið og tekið hana hálstaki, með þeim afleiðingum að hún tognaði á hálsi og fékk vægan heilhristing.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.“

Við þingfestingu málsins þann 17. apríl sl. kom ákærði fyrir dóminn og viðurkenndi brot sitt eins og því er lýst í ákæru. Er játning hans í samræmi við gögn málsins og þykir brot hans nægjanlega sannað og varðar við tilgreind lagaákvæði í ákæruskjali. Að framangreindu virtu þykja efni til að leggja dóm á málið samkvæmt 125. gr. laga nr. 19/1991 um meðferð opinberra mála.

Samkvæmt vottorði sakaskrár ríkisins hefur ákærði ekki áður gerst sekur um refsiverða háttsemi. Þykir refsing hans hæfilega ákveðin fangelsi í 45 daga. Með vísan til hreins sakarferils ákærða og skýlausrar játningar hans þykir mega fresta fullnustu refsingarinnar og skal hún falla niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Í málinu liggur fyrir kostnaður vegna læknisvottorðs, kr. 20.000,-, og með vísan til 165. gr. laga nr. 19/1991 ber að dæma ákærða til greiðslu hans. Annar sakarkostnaður hlaust ekki af rannsókn og rekstri málsins.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 45 daga en fresta skal fullnustu refsingarinnar og hún falla niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði kr. 20.000,- í sakarkostnað.
S-83/2007

Mál þetta, sem dómtekið var 7. maí 2007, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 23. mars 2007, á hendur M-kk-þgf H-kk-þgf E-kk-þgf, kt. 000000-0000, Stallatúni 4, Akureyri;

„fyrir þjófnað, með því að hafa miðvikudaginn 21. febrúar sl., stolið jakka að verðmæti kr. 8.900,- í versluninni Víkingi, að Hafnarstræti 104, Akureyri, en eigandi verslunarinnar stöðvaði hann og tók af honum jakkann fyrir utan verslunina.

Telst þetta varða við 244. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.“

Við þingfestingu málsins þann 7. maí sl., sótti ákærði þing og játaði greiðlega brot sitt eins og því er í ákæru lýst. Er játning hans í samræmi við gögn málsins og telst brot hans því nægjanlega sannað. Í ákæru er brotið talið varða við 244. gr. almennra hegningarlaga. Samkvæmt atvikalýsingu þykir brotið hins vegar varða við 245. gr. sömu laga.

Samkvæmt vottorði sakaskrár ríkisins hefur ákærði alls fimm sinnum sætt refsingu á árunum 2002 til 2007 fyrir brot á umferðarlögum, fíkniefnalögum og almennum hegningarlögum. Ákærði var m.a. dæmdur fyrir þjófnað þann 15. desember 2006 og 23. febrúar 2007. Ber að ákveða ákærða refsingu samkv. 78. gr. almennra hegningarlaga að því er síðast talda dóminn varðar þar sem brotið nú var framið áður en sá dómur var kveðinn upp. Að því er fyrr talda dóminn varðar er um ítrekun að ræða. Að framangreindu virtu og þar sem um smáræði er að ræða þykir refsing ákærða nú hæfilega ákveðin fangelsi í 45 daga, en rétt þykir að fresta fullnustu refsingar og falli hún niður að 2 árum liðnum frá uppkvaðningu dómsins haldi ákærði almennt skilorð samkvæmt 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, M-kk-nf H-kk-nf E-kk-nf sæti fangelsi í 45 daga, en fresta skal fullnustu refsingar og skal hún falla niður að 2 árum liðnum frá uppkvaðningu dómsins, haldi ákærðu almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

F-kk-nf Ó-kk-nf.